مدینۃ الحجاج ریلوے اسٹیشن

مدینۃ الحجاج ریلوے اسٹیشن ، ضلع راولپنڈی میں واقع ہے۔ یہ اسٹیشن نور ریلوے اسٹیشن اور گولڑہ شریف جنکشن ریلوے اسٹیشن کے درمیان واقع ہے۔

تاریخ 
راولپنڈی سے پشاور جاتے ہوئے گولڑہ ریلوے اسٹیشن سے پہلے ایک عجیب  گم گشتہ و گمنام ریلوے اسٹیشن آپ کے برابر سے ایسے چپکے سے گزر جائے گا کہ آپ کو پتہ ہی نہیں چلے گا ۔ "مدینۃ الحجاج" نامی اس ریلوے اسٹیشن کے یوں پوشیدہ سا ہونے کی وجہ یہ ہے کہ یہ ایک پہاڑی گھاٹی میں ایسی جگہ واقع ہے جہاں اسٹیشن تو بلندی پر ہے جبکہ پلیٹ فارم اس سے بیس پچیس فٹ نیچے گہرائی میں ہے۔ چنانچہ جس زمانے میں ٹرین یہاں رکتی ہوگی اس وقت مسافروں کو ریل میں سوار ہونے کیلئے سیڑھیوں سے اتر کر نیچے آنا پڑتا ہوگا۔ راولپنڈی اسلام آباد کا حاجی کیمپ چونکہ اس اسٹیشن کے قریب ہے اس لئے 1962ء میں "سیرین" کے نام سے قائم شدہ اس اسٹیشن کو غالباً 80 کی دہائی میں "مدینۃ الحجاج" کا نام دے دیا گیا ۔ یہاں سے حجاج ریل میں سوار ہو کر کراچی جاتے ہوں گے جہاں سفینہ حجاج، سفینہ عرب اور سفینہ عابد نامی بحری جہاز انہیں سرزمین حجاز لے جانے کے منتظر ہوتے تھے ۔ سرسبز پہاڑی ڈھلوانوں میں چھپے اس گمنام اسٹیشن پر اب کوئی گاڑی نہیں رکتی۔

معلومات

ریلوے اسٹیشن کوڈ 
پاکستان ریلویز کی سرکاری ویب سائٹ کے مطابق مدینۃ الحجاج ریلوے اسٹیشن کا کوڈ MTHJ ہے۔

موجودہ حالت 
اس وقت یہ اسٹیشن پاکستان ریلویز کے استعمال میں ہے۔

محل وقوع 
مدینۃ الحجاج ریلوے اسٹیشن راولپنڈی میں واقع ہے۔

رابطہ کی معلومات

تصاویر

مزید دیکھیے 
 پاکستان ریلویز
 ریلوے اسٹیشن

حوالہ جات

بیرونی روابط 
 پاکستان ریلوے کی ویب سائٹ 

پاکستان کے ریلوے اسٹیشن
اسلام آباد دارالحکومت علاقہ میں ریلوے اسٹیشن
کراچی-پشاور ریلوے لائن پر واقع ریلوے اسٹیشن